open-index/open-wikipedia-markdown huggingface dataset:
Culo (τραγούδι)

Το "**Culo**" είναι ένα τραγούδι από τον ράπερ/τραγουδιστή Pitbull μαζί με τον ράπερ Lil Jon. Είναι το πρώτο σινγκλ που λήφθηκε από το ντεμπούτο του άλμπουμ *M.I.A.M.I.*. Χρησιμοποιώντας ένα ρυθμό του Χαμάλη Χορού, το τραγούδι έχει απόσπασμα της επιτυχίας "Move Ya Body" των Nina Sky με τον Jabba. Έφτασε στο νούμερο τριάντα-δύο στο Billboard Hot 100, στο νούμερο σαράντα-πέντε στο Hot R&B/Hip-Hop Singles & Tracks και στο νούμερο έντεκα στο Hot Rap Tracks. Η έκδοση του remix χαρακτηρίζεται από τους Lil Jon και Ivy Queen.

## Charts

## Υποσημειώσεις


Κατηγορία:Τραγούδια γραμμένα από τον Lil Jon
Κατηγορία:Τραγούδια του Pitbull (ράπερ)
Κατηγορία:Τραγούδια του Lil Jon
Κατηγορία:Τραγούδια του 2004
Κατηγορία:Singles του 2004
Κατηγορία:Singles (ντεμπούτο)
Περιφέρεια Κουενένγκ

Η **Περιφέρεια Κουενένγκ** (σετσουάνα: Kweneng) είναι μια από τις 9 περιφέρειες της Μποτσουάνα. Έχει έκταση 35.890 τ.χλμ. και πληθυσμό 230.335 κατοίκων με πυκνότητα 6,5 κατοίκων ανά τ.χλμ. Πρωτεύουσα είναι η Μολεπολόλε.

## Γεωγραφία
Το Κουενένγκ βρίσκεται κεντρικά της Μποτσουάνα. Συνορεύει στα βόρεια με το Γκάνζι, στα δυτικά με το Κγκαλαγκάντι, στα νότια με τη Νότια, στα κεντρο-ανατολικά με την Κγκατλένγκ και στα νοτιοανατολικά με τη Νοτιοανατολική. Έχει έκταση 35.890 τ.χλμ.

## Επαρχίες
Το Κουενένγκ διαιρείται σε δύο επαρχίες:

* Λετλακένγκ
* Μολεπολόλε

## Μεγαλύτερες πόλεις
# Μολεπολόλε
# Μογκοντιτσάνε
# Ταμάγκα
# Γκαμπάνε
# Μποκάνε
# Κοπόνγκ

## Δείτε επίσης
* Περιφέρειες της Μποτσουάνα
Γιώργος Βαλταδώρος

Ο **Γιώργος Βαλταδώρος** υπήρξε Έλληνας ζωγράφος και διηγηματογράφος.

## Βιογραφικό
Γεννήθηκε στην Καρδίτσα το Φεβρουάριο του 1897. Πέρασε τα παιδικά του χρόνια στην Καρδίτσα όπου τελείωσε το Δημοτικό και τις τέσσερις πρώτες τάξεις του Γυμνασίου. Το 1917 εγγράφεται στη Νομική Σχολή της Αθήνας  την οποία εγκαταλείπει μετά από 2 χρόνια και το 1919 εγγράφεται στην εκεί Ακαδημία Καλών Τεχνών την οποία εγκαταλείπει το 1920. Το 1921 φεύγει στο Μόναχο και εγγράφεται στην εκεί Ακαδημία Καλών Τεχνών. Από κει στέλνει κείμενα που δημοσιεύονται στο "ΕΜΠΡΟΣ" προφητικά για την άνοδο του Εθνικοσοσιαλιστικού κινήματος του Χίτλερ.Το 1924 φεύγει στο Παρίσι όπου το κοινό  πάθος για το δημοτικισμό  τον συνδέει με  το Ψυχάρη. Από κει στέλνει θεωρητικές μελέτες για το έργο των Σεζάν, Θεοτοκόπουλου, Βαν Γκογκ. Το 1928 δημοσιεύεται η συλλογή διηγημάτων "ΟΣΟΙ ΖΗΣΟΥΝ" 
Πεθαίνει το 1930 χωρίς να προλάβει να εκθέσει τα έργα του.

## Παραπομπές


## Εξωτερικοί σύνδεσμοι
* Γιώργος Βαλταδώρος 1897 - 1930.karditsa-net.gr.
* Ο Εικαστικός  Γιώργος Βαλταδώρος 1897 - 1930 Καρδίτσα 2002. Στην Ιστοσελίδα του δήμου Καρδίτσας.
* Γιώργος Βαλταδώρος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ζωγράφοι του 19ου αιώνα
Κατηγορία:Έλληνες διηγηματογράφοι
Κατηγορία:Έλληνες ζωγράφοι του 20ού αιώνα
Μολεπολόλε

Η **Μολεπολόλε** (σετσουάνα: *Molepolole*) είναι πόλη της Μποτσουάνα. Είναι η πρωτεύουσα της Περιφέρειας Κουενένγκ. Έχει πληθυσμό 65.570 κατοίκων (2006). Βρίσκεται κεντρικά της Μποτσουάνα και του Κγκαλαγκάντι στην Έρημο Καλαχάρι.

## Εικόνες

Αρχείο:MmaKgosi House Ruins.jpg|Το Ντσουένγκ στη Μολεπολόλε
Αρχείο:Bakwena royal cemetery.jpg|Το κοιμητήριο Μπακουένα στην Ντσουένγκ
Αρχείο:Bluebows school.jpg|Το σχολείο Μπλου Μπόους
Αρχείο:THE PLANTS WHICH ARE FOUND IN MOLEPOLOLE, BOTSWANA.pdf|Χαρτί που βρέθηκε στη Μολεπολόλε
Αρχείο:Mokgopeetsane River.JPG|Το Ποτάμι Μοκγκοπςςτσάνε
Αρχείο:MolepololeMall.jpg|
Αρχείο:MolepololeChurch.jpg|Η εκκλησία της Μολεπολόλε
Αρχείο:MolepololeHospital.jpg|Το Νοσοκομείο Σκότις Λίβινγκστον
Αρχείο:Scottish Livingstone Hospital 228.jpg|Το Νέο Νοσοκομείο Σκότις Λίβινγκστον
Αρχείο:New Molepolole Shopping Mall.jpg


## Δείτε επίσης
* Κατάλογος πόλεων της Μποτσουάνα

## Παραπομπές


## Εξωτερικοί σύνδεσμοι
* 

Κατηγορία:Πόλεις της Μποτσουάνα
Κατηγορία:Περιφέρεια Κουενένγκ
Μογκοντιτσάνε

Η **Μογκοντιτσάνε** (σετσουάνα: Mogoditshane) είναι μια πόλη της Μποτσουάνα. Είναι ο δεύτερος μεγαλύτερος οικισμός της Περιφέρειας Κουενένγκ. Έχει πληθυσμό 46.493 κατοίκων (2006). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Κατηγορία:Περιφέρεια Κουενένγκ
Επαρχία Λετλακένγκ

Η **Επαρχία Λετλακένγκ** (Lethlakeng) είναι μια επαρχία της Περιφέρειας Κουενένγκ στη Μποτσουάνα. Βρίσκεται κεντρικά της χώρας. 

## Δείτε επίσης
* Επαρχίες της Μποτσουάνα

Κατηγορία:Επαρχίες της Μποτσουάνα
Κατηγορία:Περιφέρεια Κουενένγκ
Ευρωπαϊκό Πρωτάθλημα Κλειστού Στίβου 2013

Το **Ευρωπαϊκό Πρωτάθλημα Κλειστού Στίβου 2013** ήταν η 32η διοργάνωση του Ευρωπαϊκού Πρωταθλήματος Κλειστού Στίβου, που διοργανώθηκε υπό την εποπτεία της Ευρωπαϊκής Αθλητικής Ομοσπονδιας. Η διοργάνωση πραγματοποιήθηκε στο κλειστό Σκαντινάβιουμ στο Γκέτεμποργκ της Σουηδίας μεταξύ 1 και 3 Μαρτίου 2013.

Αυτή ήταν η τρίτη φορά που η πόλη φιλοξένησε τη διοργάνωση. Το 1974 και το 1984 είναι οι άλλες φορές.

## Εξωτερικοί σύνδεσμοι
* Eπίσημη ιστοσελίδα του Ευρωπαϊκού Πρωταθλήματος Κλειστού Στίβου 2013 

2013
Ευρωπαϊκό Πρωτάθλημα Κλειστού Στίβου 2013
Κατηγορία:Γκέτεμποργκ
Εμμανουήλ Ζυμβρακάκης

Με το όνομα **Εμμανουήλ Ζυμβρακάκης** ήταν γνωστοί οι Κρητικής καταγωγής:
* Εμμανουήλ Ζυμβρακάκης (1821) ένας από τους σημαντικότερους αγωνιστές και ήρωες της Κρήτης στην Ελληνική Επανάσταση του 1821 από την Κυδωνία της Κρήτης. Συνελήφθη και σφαγιάστηκε το 1821, σε ενέδρα των Τούρκων
* Εμμανουήλ Χ. Ζυμβρακάκης (1859-1927) ήταν Έλληνας στρατιωτικός που συμμετείχε και σε μια σειρά στρατιωτικών κινημάτων
* Εμμανουήλ Ι. Ζυμβρακάκης (27 Σεπτεμβρίου 1856 - 1931, Κηφισιά) ήταν Αρχηγός της Χωροφυλακής και πολιτικός, πληρεξούσιος στη Δ' Εθνική Συνέλευση του 1924
Πανελλήνιο πρωτάθλημα στίβου ανδρών 1981

Το **67ο [[Πανελλήνιο πρωτάθλημα στίβου ανδρών]] 1981** διεξήχθη από 26 ως 28 Ιουνίου στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου γυναικών 1981. Αυτή ήταν η 13η και τελευταία φορά που οι πανελλήνιοι αγώνες στίβου διεξήχθησαν στο Στάδιο Καραϊσκάκη, όπου είχαν γίνει για πρώτη φορά το 1965. Πρωταθλητής αναδείχθηκε ο **[[Πανελλήνιος Γ.Σ.]]** τρία χρόνια μετά την προηγούμενη κατάκτησή του.

## Χρονικό των αγώνων

Στους αγώνες υπήρξε συμμετοχή αθλητών από όλη την Ελλάδα και την Κύπρο αλλά το επίπεδο επιδόσεων ήταν χαμηλό, αν εξαιρεθεί ένα πανελλήνιο ρεκόρ. Το πανελλήνιο πρωτάθλημα μαραθωνίου διεξήχθη χωριστά, στις 3 Μαΐου. Αυτή τη χρονιά δεν έγινε στην κλασική διαδρομή αλλά στην Αχαΐα στη διαδρομή Αίγιο - Πάτρα με μικρή διεθνή συμμετοχή. Το πρωτάθλημα 20.000μ βάδην έγινε στις 2 Απριλίου στο Καυτανζόγλειο Στάδιο Θεσσαλονίκης και στον περιβάλλοντα χώρο του. Ξεχωριστά διεξήχθη και το πρωτάθλημα συνθέτων αγωνισμάτων ανδρών-γυναικών, εφήβων-νεανίδων, στις 2-3 Μαΐου, στο Μακάρειο Στάδιο της Λευκωσίας. Τα υπόλοιπα αγωνίσματα διεξήχθησαν κατά το τριήμερο των πανελληνίων αγώνων.

Στους αγώνες εμφανίστηκαν πάλι δυνατοί οι κυπριακοί σύλλογοι αλλά στη μάχη της βαθμολογίας επικράτησε ο **[[Πανελλήνιος Γ.Σ.]]** με τρεις βαθμούς διαφορά από τον δεύτερο ΓΣ Παγκύπρια.

## Οι νικητές

## Βαθμολογία

## Πηγές
* "Ματιές στα Σπορ", Ιανουάριος 1982.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 247.
* Ριζοσπάστης, 30/6/1981.
* Μακεδονία, 5/5/1981.

### Αναφορές



Ανδρων
Κατηγορία:Στίβος το 1981
Κατηγορία:Διοργανώσεις στίβου στον Πειραιά
Πάβελ Μασλάκ

Ο **Πάβελ Μασλάκ** (γεννημένος στις 21 Φεβρουαρίου 1991) είναι Τσέχος δρομέας αγώνων ταχύτητας, ο οποίος ειδικεύεται στα 200 μέτρα και 400 μέτρα.

Κέρδισε το χάλκινο μετάλλιο στα 400 μ. στο Ευρωπαϊκό Πρωτάθλημα Ανοιχτού Στίβου U23 2011 και ήταν στα ημιτελικά στα 200 μ. στο Παγκόσμιο Πρωτάθλημα Ανοιχτού Στίβου 2011. Τερμάτισε πέμπτος στον τελικό των 400 μ. στο Παγκόσμιο Πρωτάθλημα Κλειστού Στίβου 2012. Τον Μάιο του 2012 έσπασε το ρεκόρ Τσεχίας για τα 400 μ.. Το τρέξιμο των 45,31 δευτερολέπτων ήταν μια βελτιωμένη απόδοση του σχεδόν ενός δευτερολέπτου και βελτίωσε το χρόνο που έκανε ο Κάρελ Κολάρ στον ίδιο χώρο (Ροζίτσκι Στάδιο) το 1978. Τον Ιούνιο του 2012, βελτίωσε επιπλέον το ρεκόρ με χρόνο 45.17 στο Τορίνο. Στο Ευρωπαϊκό Πρωτάθλημα Ανοιχτού Στίβου 2012, ο Μάσλακ κέρδισε το χρυσό μετάλλιο στα 400 μ..

## Επιτεύγματα

## Παραπομπές


## Εξωτερικοί σύνδεσμοι

* IAAF προφίλ για τον Πάβελ Μάσλακ

Κατηγορία:Δρομείς ταχύτητας
Κατηγορία:Τσέχοι αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Πλατανιάς Χανίων

Ο **Πλατανιάς** είναι παραθαλάσσιο χωριό και έδρα ομώνυμης κοινότητος καθώς και ιστορική έδρα του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Βρίσκεται 12 χιλιόμετρα δυτικά των Χανίων, σε μία από τις πιο τουριστικές παραλιακές ζώνες της δυτικής Κρήτης και μαζί με τη γειτονική Αγία Μαρίνα διαθέτει πολυάριθμα τουριστικά καταλύματα. Ακριβώς απέναντι από τον οικισμό υπάρχει η νησίδα των Αγίων Θεοδώρων.

## Ιστορικά στοιχεία
Αρχικά ο Πλατανιάς βρισκόταν γύρω από την κορυφή του λόφου πάνω από την παραλία. Αναφέρεται για πρώτη φορά το 1577 σε βενετικό έγγραφο ως πύργος Πλατανέα. Την περίοδο της Τουρκοκρατίας στον λόφο είχε κατασκευαστεί φρούριο για να χρησιμεύσει κυρίως ως παρατηρητήριο. Κατά τη διάρκεια της Κρητικής Επανάστασης του 1895-1898, ο Πλατανιάς απετέλεσε από τον Φεβρουάριο του 1897 την έδρα των ελληνικών στρατευμάτων που αποβιβάστηκαν στο νησί υπό τον Τιμολέοντα Βάσσο. Στα πλαίσια της Επανάστασης του Θέρισου, ο οικισμός άλλαξε συχνά χέρια μεταξύ των αντιμαχόμενων πλευρών. Τα νεότερα χρόνια άρχισε η ανάπτυξη του παραλιακού οικισμού που επιταχύνθηκε με την εμφάνιση του τουρισμού. Ο παραλιακός οικισμός αναφέρεται ως Κάτω Πλατανιάς ή Νέος Πλατανιάς και ο οικισμός στον λόφο ως Άνω Πλατανιάς ή Παλαιός Πλατανιάς.

## Απογραφές Πληθυσμών

## Διοικητικά στοιχεία
Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί την κοινότητα Πλατανιά που υπάγεται στη δημοτική ενότητα Πλατανιά του Δήμου Πλατανιά και σύμφωνα με την απογραφή του 2011 έχει πληθυσμό 979 κατοίκους.

*Δείτε *'Κοινότητα Πλατανιά**'

## Αθλητισμός
Ο οικισμός έγινε γνωστός για την ποδοσφαιρική του ομάδα, τον Α.Ο. Πλατανιά  που αγωνίζεται από την περίοδο 2012-13 στην Α' Εθνική, κάνοντας τον Πλατανιά τον μικρότερο πληθυσμιακά οικισμό που εκπροσωπήθηκε στην Α' Εθνική.

## Παραπομπές


## Εξωτερικοί σύνδεσμοι
*Δήμος Πλατανιά

Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Ευρωπαϊκό Πρωτάθλημα Στίβου 2012 – 400 μέτρα γυναικών

140px|right
140px|right
Τα **400 μέτρα Γυναικών** του Ευρωπαϊκού Πρωταθλήματος Ανοιχτού Στίβου 2012 πραγματοποιήθηκαν στο Ολυμπιακό Στάδιο του Ελσίνκι στις 27, 28 και 29 Ιουνίου.

## Νικητές

## Ρεκόρ

## Πρόγραμμα

## Αποτελέσματα
### Γύρος 1

Οι πρώτοι 3 σε κάθε σειρά (Π) και οι 4 καλύτερες επιδόσεις (π) προχωράνε στα Ημιτελικά.

### Ημιτελικοί
Οι πρώτοι 3 σε κάθε σειρά (Π) και οι 2 καλύτερες επιδόσεις (π) προχωράνε στον Τελικό.

### Τελικός

## Αναφορές
*Αποτελέσματα Γύρου 1 
*Αποτελέσματα Προκριματικών 
*Αποτελέσματα Τελικού 

Κατηγορία:Ευρωπαϊκό Πρωτάθλημα Στίβου 2012
Κατηγορία:400 μέτρα στο Ευρωπαϊκό Πρωτάθλημα Στίβου
Πανελλήνιο πρωτάθλημα στίβου γυναικών 1982

Το **47ο [[Πανελλήνιο πρωτάθλημα στίβου γυναικών]] 1982** διεξήχθη για πρώτη φορά στην Κρήτη, στο Εθνικό Στάδιο Χανίων, από 24 ως 26 Σεπτεμβρίου, μαζί με το αντίστοιχο πανελλήνιο πρωτάθλημα στίβου ανδρών 1982. Οι αγώνες διεξήχθησαν σε χαμηλούς τόνους αλλά τους λάμπρυνε η κατάρριψη του παγκοσμίου ρεκόρ στον ακοντισμό από τη Σοφία Σακοράφα, γεγονός μοναδικό για πανελλήνιο πρωτάθλημα. Επίσης, είχαμε πανελλήνιο ρεκόρ στο νέο αγώνισμα του επτάθλου. Τη χρονιά αυτή διεξήχθη για πρώτη φορά πρωτάθλημα μαραθωνίου γυναικών ταυτόχρονα με το πρωτάθλημα ανδρών, στις 7 Νοεμβρίου στη διαδρομή Λειβαδιά-Θήβα.

Πρωταθλητής σύλλογος αναδείχθηκε ο **[[ΠΑΟΚ]]** για τρίτη φορά στην ιστορία του με μεγάλη διαφορά από τους υπόλοιπους συλλόγους.

## Τα αποτελέσματα

### Οι νικήτριες

### Βαθμολογία

Βαθμολογήθηκαν συνολικά 31 σωματεία.

## Πηγές
* "Ματιές στα Σπορ", Ιανουάριος 1983.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 247.
### Αναφορές



Γυναικων
Κατηγορία:Στίβος το 1982
Κατηγορία:Αθλητισμός στα Χανιά
Πανελλήνιο πρωτάθλημα στίβου ανδρών 1982

Το **68ο [[Πανελλήνιο πρωτάθλημα στίβου ανδρών]] 1982** διεξήχθη για πρώτη φορά στην Κρήτη, στο Εθνικό Στάδιο Χανίων (Ελενα Βενιζέλου), από 24 ως 26 Σεπτεμβρίου, μαζί με το αντίστοιχο πανελλήνιο πρωτάθλημα στίβου γυναικών 1982. Πρωταθλητής αναδείχθηκε ξανά ο **[[Πανελλήνιος Γ.Σ.]]** με σχετική άνεση, αφού είχε 13 β. διαφορά από τον δεύτερο Ηρακλή Θ.

## Χρονικό των αγώνων

Στους αγώνες υπήρξε συμμετοχή αθλητών από όλη την Ελλάδα και την Κύπρο αλλά το επίπεδο επιδόσεων ήταν χαμηλό, αν εξαιρεθεί ένα ρεκόρ αγώνων. Το πανελλήνιο πρωτάθλημα μαραθωνίου διεξήχθη χωριστά, στις 7 Νοεμβρίου στη διαδρομή Λειβαδιά-Θήβα μαζί με το αντίστοιχο των γυναικών. Χωριστά έγινε επίσης το πρωτάθλημα δεκάθλου ενώ το πρωτάθλημα βάδην (20.000μ) έγινε στο Αγρίνιο στις 23 Μαϊου μαζί με αυτό των εφήβων (10.000μ). Τα υπόλοιπα αγωνίσματα διεξήχθησαν κατά το τριήμερο των πανελληνίων αγώνων.

Στη μάχη της βαθμολογίας επικράτησε σχετικά άνετα ο **[[Πανελλήνιος Γ.Σ.]]** για δεύτερη συνεχόμενη χρονιά.

## Οι νικητές

## Βαθμολογία

Συνολικά βαθμολογήθηκαν 34 σωματεία.

## Πηγές
* "Ματιές στα Σπορ", Ιανουάριος 1983.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 247.

### Αναφορές



Ανδρων
Κατηγορία:Στίβος το 1982
Κατηγορία:Αθλητισμός στα Χανιά
Εθνική Τσεχοσλοβακίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Τσεχοσλοβακίας** αντιπροσώπευε την Τσεχοσλοβακία στις διεθνείς διοργανώσεις γυναικείας καλαθοσφαίρισης που οργάνωνε η FIBA. 

Μετά τη διάσπαση της χώρας το 1993 προέκυψαν δύο φυσικές διάδοχοι της ομάδας, εκείνες της Τσεχίας και της Σλοβακίας. Αποτελώντας σταθερά μια από τις ισχυρότερες δυνάμεις της ευρωπαϊκής καλαθοσφαίρισης, η ομάδα της Τσεχοσλοβακίας κατέκτησε πολυάριθμα μετάλλια σε Ευρωπαϊκά και Παγκόσμια Πρωταθλήματα.

## Πορεία σε διεθνείς διοργανώσεις
### Πορεία σε Ολυμπιακούς Αγώνες
:Ακολουθεί η πορεία της ομάδας της Τσεχοσλοβακίας σε Θερινούς Ολυμπιακούς Αγώνες: 





### Πορεία σε Παγκόσμια Πρωταθλήματα
:Ακολουθεί η πορεία της ομάδας της Τσεχοσλοβακίας σε Παγκόσμια Πρωταθλήματα: 





### Πορεία σε Ευρωπαϊκά Πρωταθλήματα
:Ακολουθεί η πορεία της ομάδας της Τσεχοσλοβακίας σε Ευρωπαϊκά Πρωταθλήματα: 

## Παραπομπές


## Πηγές
* Czechoslovakia, ιστορικό ανά έτος στον επίσημο ιστότοπο των αρχείων της FIBA. 

 

Τσεχοσλοβακια
Μπομπ Μπάκλουντ

Ο **Ρόμπερτ Λι "Μπομπ" Μπάκλουντ** (γεννημένος στις 14 Αυγούστου 1949) είναι ένας επαγγελματίας παλαιστής.

## Καριέρα
Ο Μπάκλουντ ως παλαιστής πέρασε πάνω από 30 χρόνια της ζωής του. Είναι γνωστός για το φοβερό ρεκόρ που έχει με τον τίτλο Πρωτάθλημα WWE. Τον είχε στην κατοχή του 2138 ημέρες και είναι τρίτος σε συνολικές ημέρες κατάκτησης του τίτλου, πίσω από τους Μπρούνο Σαμαρτίνο και Χαλκ Χόγκαν. Τον συγκεκριμένο τίτλο τον κατέκτησε δύο φορές. 

### WWE & TNA
Το περισσότερο της καριέρας του, το πέρασε στην εταιρεία World Wrestling Entertainment, σε πολλές της φάσεις, ενώ μετά το τέλος της καριέρας του, από άλλο πόστο, επέστρεψε στην εταιρεία, ενώ πήγε και στην αντίπαλο εταιρεία Total Nonstop Action Wrestling για ένα πολύ μικρό διάστημα. Στις 9 Ιουλίου 2012, επέστρεψε για μια βραδιά στο τηλεοπτικό πρόγραμμα WWE Raw SuperShow, για ολιγόλεπτη εμφάνιση.

### Ερασιτεχνική πάλη και άλλες ασχολίες
Ο Μπάκλουντ, εκτός της επαγγελματικής πάλης, ασχολήθηκε και με την ερασιτεχνική, σε Πανεπιστήμιο της Βόρειας Ντακότα, στα τέλη της δεκαετίας του 1960 και στις αρχές της δεκαετίας του 1970. Μετά το τέλος της καριέρας του στα ρινγκ, ασχολείται ενεργά με την επαγγελματική πάλη, από άλλες θέσεις, όπως του παραγωγού, του ανιχνευτή ταλέντων και άλλα.

## Πηγές
* Προφίλ στο imdb.com
* Αφιέρωμα WWE.com
* Αναφορά Πρωταθλητή 

Κατηγορία:Επαγγελματίες παλαιστές
Εθνική Χιλής (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Χιλής** αντιπροσωπεύει τη Χιλή στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Χιλής (*Federación de Basquetbol de Chile*).

## Συμμετοχές σε διεθνείς διοργανώσεις
Μεγαλύτερη επιτυχία της μέχρι σήμερα είναι η κατάκτηση του ασημένιου μεταλλίου στο Παγκόσμιο Πρωτάθλημα που διοργανώθηκε στη Χιλή το 1953.

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Χιλής σε Παγκόσμια Πρωταθλήματα FIBA:


; Πορεία σε Αμερικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Χιλής σε Αμερικανικά Πρωταθλήματα FIBA:


; Πορεία σε Πρωταθλήματα Νότιας Αμερικής FIBA:
:Ακολουθούν οι τελικές θέσεις κατάταξης της Εθνικής Ομάδας της Χιλής σε Πρωταθλήματα Νότιας Αμερικής FIBA:


; Πορεία σε Παναμερικανικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Χιλής σε Παναμερικανικούς Αγώνες: 


## Δείτε επίσης
* Εθνική Χιλής (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Chile, ιστορικό ανά έτος στον επίσημο ιστότοπο των αρχείων της FIBA. 
* Federación de Basquetbol de Chile, επίσημος ιστότοπος. 

 

Χιλη
Γυναικων
Ιβάν Κόλοφ

Ο **Ιβάν Κόλοφ** (*Ivan Koloff*, 25 Αυγούστου 1942 - 18 Φεβρουαρίου 2017) ήταν Καναδός παλαιστής. Γεννήθηκε με το όνομα Ορέαλ Ντόναλντ Πέρας (*Oreal Donald Perras*) στο Μόντρεαλ του Κεμπέκ στον Καναδά. Έχει το ψευδώνυμο "Ρώσικη Αρκούδα".

## Καριέρα
Ο Κόλοφ ήταν ένας από τους καλύτερους επαγγελματίες παλαιστές της εποχής του και ενέπνευσε πολλές επόμενες γενιές. Στην καριέρα του παρίστανε τον Ρώσο, εξού και το ψευδώνυμο "Ρώσικη Αρκούδα" που του είχαν προσάψει. Ο Κόλοφ ήταν ο τρίτος παλαιστής που κατέκτησε τον ιστορικότερο τίτλο όλων των εποχών, το Πρωτάθλημα WWE, τότε με άλλη ονομασία, Πρωτάθλημα Βαρέων Βαρών WWF. Αγωνίστηκε, από το 1961 που έκανε το ντεμπούτο του, ως το 1994 που έδωσε τον τελευταίο του αγώνα.

### Κατακτήσεις
Στην καριέρα του, ο Κόλοφ, κατέκτησε πάρα πολλούς τίτλους 45 στον αριθμό, ομαδικούς και ατομικούς, στο σύνολο. Ο σημαντικότερος όλων φυσικά, ήταν το Πρωτάθλημα WWE.

## Προσωπική ζωή
Μετά το τέλος της καριέρας του, ξεκίνησε να κάνει φιλανθρωπίες με την γυναίκα του Ρενέ και τα τέσσερα παιδιά που έχουν αποκτήσει μαζί. Το 1995 βαφτίστηκε χριστιανός και από τότε προσπαθεί να προσυλητίσει στο δρόμο του Θεού, ανθρώπους που δεν πιστεύουν. Τέλος, έχει γίνει και συγγραφέας ενός βιβλίου.

## Παραπομπές


## Πηγές
* Επίσημη ιστοσελίδα
* Προφίλ στο OWoW.com

Κατηγορία:Καναδοί αθλητές
Κατηγορία:Επαγγελματίες παλαιστές
Εμίλ Ντε Λασάνκ

[thumb|right|240px|Ο περίφημος πίνακάς του: Η αυτοθυσία που εκτίθεται στο μουσείο ιστορίας και τέχνης του [Μεσολόγγι|Μεσολογγίου]]
 
[thumb|right|180px|Άλογο με επικεφαλής ένοπλο άνδρα, [1859, Ιδιωτική συλλογή ]]
Ο **Εμίλ ντε Λανσάκ** (1803-1890) (γαλ. *Emile de Lansac*) ήταν Γάλλος ζωγράφος ο οποίος καταγόταν από το *Béarn* και ήταν γιος του *Arnaud de Lansac* και της *Charlotte Ι milie Coutures*. Γεννήθηκε στην *Tulle* (Corrèze ), όπου ο πατέρας του, ο Γενικός Επιθεωρητής του Υπουργείου Οικονομικών, περνούσε με τη σύζυγό του σε μια επιθεώρηση. Ένας μαθητής του Jean-Charles Langlois, μεγάλος θαυμαστής του Ζαν-Λουί-Τεοντόρ Ζερικώ , ο Lansac πέρασε αρκετά χρόνια στο ιπποφορβείο στο Tarbes , μελετώντας τα άλογα. Επέστρεψε στο Παρίσι, συνεργάστηκε με τον Ary Scheffer, έγινε μαθητής του και συνέβαλε με το ταλέντο του σε πολλά από τα έργα του Σέφερ. Φεύγοντας από το εργαστήριο του Σέφερ, ο Lansac ειδικεύεται στα πορτρέτα, στρατιωτικές σκηνές και τα ιστορικά θέματα. Συμμετείχε τακτικά σε *καλλιτέχνιδες Salon des français* από το 1827 μέχρι το 1878, του απονεμήθηκε ένα μετάλλιο τρίτης τάξης το 1836 και ένα δεύτερο μετάλλιο τάξης το 1838. Ήταν μόλις τοποθετήθηκε έξω από τον ανταγωνισμό. Μεταξύ των στενών του φίλων του ήταν οι σύγχρονοι καλλιτέχνες Ary Scheffer, Alexandre-Γαβριήλ Decamps , Thomas Couture , Σταθερή Troyon ,Henry Σέφερ και ο Alfred de Dreux .

Η πρώην κατοικία του Lansac, η οποία βρίσκεται στο 37 Avenue Montaigne , στο 8ο διαμέρισμα του Παρισιού, τώρα στεγάζει το γραφείο θεώρησης της Καναδικής Πρεσβείας .

Πέθανε στο Παρίσι το 1890.

## Έργα
Τα έργα του είναι: *Επεισόδιο από την πολιορκία του Μεσολογγίου* (1827), * Πορτρέτο Ιππασίας του Olivier de Clisson *(1847), *Πορτρέτο Ιππασίας του Maréchal de αυταπόδεικτη* (1835), *Πορτρέτο Ιππασίας του Δούκα της Ορλεάνης* (1844), *Πορτρέτο Ιππασίας του πρίγκιπα Λουδοβίκου Ναπολέων* (1850). *Το *Πορτρέτο Ιππασίας* του Δούκα της Ορλεάνης* , που εκτίθεται στο Σαλόνι το 1844, βρίσκεται στο Μουσείο των Βερσαλλιών . Το Musée de l'Armée κατά το Invalides στο Παρίσι εμφανίζει την *Τρομπέτα του 5ου Ουσάρος σύνταγμα* του 1837. Το Μουσείο Καλών Τεχνών του Μπορντό έχει δύο μελέτες των αλόγων από τον Lansac, μια *Μελέτη Bay Horse* και μια *μελέτη του ένα άσπρο άλογο* . Στο Εθνικό Μουσείο της Κομπιέν είναι ένα έργο με τίτλο *Δύο σκυλιά σε ένα κόκκινο σημάδι* . Το Εθνικό Μουσείο Λαϊκής Τέχνης και Παραδόσεις (Εθνικό Μουσείο Λαϊκών Τεχνών και Παραδόσεων του Παρισιού) Παρίσι εμφανίζει τη ζωγραφική του *Une Forge που είχε *αγοραστεί από το κράτος στο Salon του 1831. Το Εθνικό Μουσείο των κάστρων των Βερσαλλιών και του Τριανόν εμφανίζει το *πορτρέτο Ιππικής du Maréchal de αυταπόδεικτη* του 1835.

## Παραπομπές


## Πηγές
*Νίνα Μαρία Αθανασόγλου, Univ. Yale Press γαλλικές εικόνες από την Ελληνική Επανάσταση του 1821-1830

## Εξωτερικοί σύνδεσμοι
* 
* Εθνικό Μουσείου λαϊκής παράδοσης, Παρίσι

Κατηγορία:Γάλλοι ζωγράφοι του 19ου αιώνα
Πανελλήνιο πρωτάθλημα στίβου γυναικών 1983

Το **48ο [[Πανελλήνιο πρωτάθλημα στίβου γυναικών]] 1983** διεξήχθη για πρώτη φορά στο νέο Ολυμπιακό Στάδιο Αθήνας, στην Καλογρέζα, από 10 ως 12 Ιουνίου, μαζί με το αντίστοιχο πανελλήνιο πρωτάθλημα στίβου ανδρών 1983. Υπήρξε μεγάλη συμμετοχή και είχαμε την κατάρριψη ενός πανελληνίου ρεκόρ γυναικών στη σφαίρα και δύο νεανίδων. Όπως είχε καθιερωθεί έγιναν σε διαφορετικές ημερομηνίες τα πρωταθλήματα μαραθωνίου (διεξήχθη στις 30 Απριλίου στη Λαμία ταυτόχρονα με το πρωτάθλημα μαραθωνίου ανδρών) και επτάθλου (διεξήχθη στις 14-15 Μαΐου στο Στάδιο Καραϊσκάκη μαζί με τα υπόλοιπα σύνθετα αγωνίσματα ανδρών-εφήβων και νεανίδων). Τα αποτελέσματά τους υπολογίστηκαν στη βαθμολογία.

Πρωταθλητής σύλλογος αναδείχθηκε ο **Γ.Σ. Ολύμπια Λεμεσού** για τρίτη φορά στην ιστορία του με πολύ μεγάλη διαφορά από τους υπόλοιπους συλλόγους.

## Τα αποτελέσματα ανδρων.

### Οι νικήτριες

### Βαθμολογία

Βαθμολογήθηκαν συνολικά 29 σωματεία.

## Πηγές
*"Ματιές στα Σπορ", Ιανουάριος 1984.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 247.
*GREEK CHAMPIONSHIPS.
### Αναφορές



Γυναικων
Κατηγορία:Στίβος το 1983
Κατηγορία:Διοργανώσεις στίβου στην Αθήνα
Ευρωπαϊκό Πρωτάθλημα Στίβου 2012 – Άλμα επί κοντώ γυναικών

140px|right
140px|right
Το **Άλμα επί κοντώ Γυναικών** του Ευρωπαϊκού Πρωταθλήματος Ανοιχτού Στίβου 2012 πραγματοποιήθηκε στο Ολυμπιακό Στάδιο του Ελσίνκι στις 28 και 30 Ιουνίου.

## Νικητές

## Ρεκόρ

## Πρόγραμμα

## Αποτελέσματα
### Προκριματικά
Προκριματικά: Προκριματική Επίδοση 4.45 (Π) ή τουλάχιστον 12 με τις καλύτερες επιδόσεις προκρίνονται στον τελικό.

## Τελικός
}  || align="left" |  Κατερίνα Στεφανίδη ||align=left| || xxx ||  || || || || || || || **** ||
|}

## Αναφορές
*Αποτελέσματα Προκριματικών
*Αποτελέσματα Τελικού

Κατηγορία:Ευρωπαϊκό Πρωτάθλημα Στίβου 2012
Κατηγορία:Άλμα επί κοντώ στο Ευρωπαϊκό Πρωτάθλημα Στίβου
Πανελλήνιο πρωτάθλημα στίβου ανδρών 1983

Το **69ο [[Πανελλήνιο πρωτάθλημα στίβου ανδρών]] 1983** διεξήχθη για πρώτη φορά στο νέο Ολυμπιακό Στάδιο Αθήνας, στην Καλογρέζα, από 10 ως 12 Ιουνίου, μαζί με το αντίστοιχο πανελλήνιο πρωτάθλημα στίβου γυναικών 1983. Πρωταθλητής αναδείχθηκε για τρίτη συνεχόμενη χρονιά ο **[[Πανελλήνιος Γ.Σ.]]**

## Χρονικό των αγώνων

Στους αγώνες υπήρξε μεγάλη συμμετοχή αθλητών από όλη την Ελλάδα και την Κύπρο. Είχαμε την κατάρριψη δύο πανελληνίων ρεκόρ στο ύψος και στη δισκοβολία ανδρών. Όπως είχε καθιερωθεί, σε διαφορετικές ημερομηνίες έγιναν τα πρωταθλήματα μαραθωνίου (διεξήχθη στις 30 Απριλίου στη Λαμία ταυτόχρονα με το πρωτάθλημα μαραθωνίου γυναικών), βάδην (διεξήχθη στις 21 Μαΐου στο Νέο Φάληρο) και δεκάθλου (διεξήχθη στις 14-15 Μαΐου στο Στάδιο Καραϊσκάκη μαζί με τα υπόλοιπα σύνθετα αγωνίσματα γυναικών και εφήβων-νεανίδων). Τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε δύσκολα ο **[[Πανελλήνιος Γ.Σ.]]** για τρίτη συνεχόμενη χρονιά, έπειτα από συναρπαστική μάχη με τον Ηρακλή Θ., τον οποίο ξεπέρασε μόλις ένα βαθμό.  

## Οι νικητές

## Βαθμολογία

Συνολικά βαθμολογήθηκαν 44 σωματεία.

## Πηγές
*"Ματιές στα Σπορ", Ιανουάριος 1984.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 247.
*GREEK CHAMPIONSHIPS.

### Αναφορές

     

Ανδρων
Κατηγορία:Στίβος το 1983
Κατηγορία:Διοργανώσεις στίβου στην Αθήνα
Ζήσης Σκάρος

Ο **Ζήσης Σκάρος** (πραγματικό όνομα: **Απόστολος Ζήσης,** Κανάλια Καρδίτσας, 1917 - 8 Μαρτίου 1997) ήταν Έλληνας λογοτέχνης.

## Βιογραφία
Γεννήθηκε στα Κανάλια Καρδίτσας το 1917. Ο πατέρας του εργαζόταν για καπνεμπόρους και ο θείος του ήταν καπνοπαραγωγός. 

Στο Γυμνάσιο Καρδίτσας πρωτοστάτησε σε μαθητικές εξεγέρσεις, με αποτέλεσμα το 1933 να αποβληθεί από όλα τα σχολεία της Ελλάδας. 

Κατά τη διάρκεια της δικτατορίας της 4ης Αυγούστου διώχτηκε για την παράνομη πολιτική δράση του. Συνελήφθη το 1937 και καταδικάστηκε σε δύο χρόνια εξορία κι έναν χρόνο φυλακή. Μετά από έφεση η ποινή του μετριάστηκε σε οχτώ μήνες φυλακή για παράνομη δράση. Εξέτισε την ποινή του στις φυλακές Καρδίτσας και Λάρισας.

Το 1938 γράφτηκε στο Οικονομικό Τμήμα της Νομικής Σχολής του Πανεπιστημίου Αθηνών. Το 1942 εντάχθηκε στο ΕΑΜ με ενεργό δράση. 

Τον Ιανουάριο του 1944 συνελήφθη από τα SS και μεταφέρθηκε στο στρατόπεδο του Χαϊδαρίου, ενώ τον Αύγουστο μεταφέρθηκε στις φυλακές του σανατόριου Σωτηρία μέχρι την απελευθέρωση στις 12 Οκτωβρίου. Τον Δεκέμβριο του 1944, κατά τα Δεκεμβριανά, συνελήφθη από τους Άγγλους και κλείστηκε στο στρατόπεδο στο Γουδί, όπου έμεινε μέχρι την συμφωνία της Βάρκιζας/

Ανέπτυξε αντιδικτατορική δράση στη διάρκεια της χούντας των Συνταγματαρχών οπότε και κατέφυγε στο εξωτερικό. Το 1969, στο συνέδριο του Ελσίνκι εκλέχθηκε πρόεδρος του Κεντρικού Συμβουλίου των Ελληνικών Αντιδικτατορικών Επιτροπών του εξωτερικού.

Το 1977 εκλέχτηκε πρόεδρος της Εταιρείας Ελλήνων Λογοτεχνών, θέση στην οποία παρέμεινε ως το 1982. 

Το 1980 τιμήθηκε με το Β' Κρατικό Βραβείο Πεζογραφίας για την τριλογία του «Οι Ρίζες του Ποταμού». 

Τιμήθηκε με το αργυρό μετάλλιο της πόλης της Καρδίτσας το 1981. 

Πέθανε ξαφνικά στην Αθήνα στις 8 Μαρτίου 1997 και κηδεύτηκε από το Πρώτο Νεκροταφείο Αθηνών.

## Παραπομπές


## Εξωτερικοί σύνδεσμοι
*«Σκάρος, Ζήσης -». greekarchivesinventory.gak.gr. Ανακτήθηκε στις 12 Ιουλίου 2025.

Κατηγορία:Έλληνες συγγραφείς του 20ού αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες δοκιμιογράφοι
Κατηγορία:Μέλη του ΕΑΜ
Κατηγορία:Πρόεδροι της Εταιρίας Ελλήνων Λογοτεχνών
Ελληνική απογραφή 1971

Η **ελληνική απογραφή του 1971** βρήκε ότι ο πληθυσμός της Ελλάδας ανήλθε σε 8.768.372 κατοίκους, δηλαδή καταγράφηκε αύξηση κατά 379.819 άτομα από την προηγούμενη απογραφή (του 1961). Είναι η πρώτη απογραφή κατά την οποία ο αστικός πληθυσμός ξεπερνά τον αγροτικό. Συγκεκριμένα, το 53,2% του πληθυσμού κατοικεί σε αστικές περιοχές, ενώ το 11,6% και το 35,2% είναι το ποσοστό του ημιαστικού και αγροτικού πληθυσμού αντίστοιχα. Η πυκνότητα του πληθυσμού ήταν 66,4 κάτοικοι ανά τετραγωνικό χιλιόμετρο. Η απογραφή του 1971 ήταν η εικοστή έκτη επίσημη απογραφή του ελληνικού κράτους. Διενεργήθηκε την 14η Μαρτίου 1971 και περιελάμβανε ερωτήσεις για το φύλο, τη θρησκεία και την επαγγελματική κατάσταση των απογραφομένων. Στην απογραφή του 1971 τα αποτελέσματα εξήχθησαν από δείγμα 25%, όπως και για άλλες μεταπολεμικές απογραφές, στις οποίες δεν έγινε πλήρης επεξεργασία των δεδομένων, αλλά δειγματοληπτική επεξεργασία τους.

## Πληθυσμός κατά γεωγραφικά διαμερίσματα
Η Περιφέρεια Πρωτευούσης, η λοιπή Στερεά Ελλάδα και Εύβοια (λόγω του υπολοίπου του Νομού Αττικής), καθώς και η Μακεδονία (λόγω της Θεσσαλονίκης) είναι οι μόνες περιοχές που δεν παρατηρείται μείωση σε σχέση με την προηγούμενη απογραφή. Στην Περιφέρεια Πρωτευούσης παρουσιάζει αύξηση 687.535 ατόμων, η λοιπή Στερεά Ελλάδα 21.058 και η Μακεδονία μόλις 30 ατόμων.

## Διαίρεση Αττικής
Η Αττική διαιρείται κατά την απογραφή σε νομούς· στο Νομό Αττικής και στο Νομό Πειραιώς. Ο Νομός Αττικής διαιρείται στις επαρχίες Αττικής και Μεγαρίδος. Την Περιφέρεια Πρωτευούσης αποτελούν το τμήμα του Νομού Αττικής που σήμερα αποτελεί τη Νομαρχία Αθηνών και μέρος του ηπειρωτικού τμήματος της Νομαρχίας Πειραιώς. Το υπόλοιπο της Επαρχίας Αττικής τη σημερινή Ανατολική Αττική και το νησιωτικό τμήμα της Νομαρχίας Πειραιώς.

## Μεγαλύτεροι δήμοι

## Πολεοδομικά συγκροτήματα

## Πηγές
* Αποτελέσματα της απογραφής πληθυσμού - κατοικιών της 14ης Μαρτίου 1971 - Πληθυσμός κατά γεωγραφικάς και διοικητικάς υποδιαιρέσεις Αθήνα, Εθνική Στατιστική Υπηρεσία της Ελλάδος 1980
* Απογραφές - *e-Demography*
* Οι δηµογραφικές εξελίξεις στη νεώτερη Ελλάδα (1830-2007)  Β. Κοτζαµάνης, Ε. Ανδρουλάκη
* http://www.iospress.gr/ios1991/ios19910224c.htm

1971
Ο δρόμος προς την θυσίαν

***Ο δρόμος προς την θυσίαν*** (γερμ. **Opfergang**) είναι γερμανικό ερωτικό μελόδραμα του 1944 σε σκηνοθεσία Φάιτ Χάρλαν και με πρωταγωνίστρια την Κριστίνα Σέντερμπαουμ. 
## Πλοκή
Ο Άλμπρεχτ είναι αρραβωνιασμένος με την εξαδέλφη του, την Οκτάβια και πρόκειται να την παντρευτεί. Θα γνωρίσει όμως την Ελς, για την οποία θα αναπτύξει τρυφερά αισθήματα. Η Ελς αν και βαριά άρρωστη, αψηφά τις συμβουλές του γιατρού και ζει έντονη ζωή. Ο Άλμπρεχτ και η Οκτάβια παντρεύονται και μετακομίζουν, αλλά επιστρέφουν. Η υγεία της Ελς έχει χειροτερέψει. Ο Άλμπρεχτ περνάει κάθε μέρα έξω από το σπίτι της Ελς και την χαιρετάει από μακρυά, κάνοντάς την σιγά σιγά να αναρρώσει. Το παράνομο ειδύλλιο μεταξύ του Άλμπρεχτ και της Ελς δυναμώνει και δεν κρύβεται πλέον, ούτε και από την Οκτάβια. Μια μέρα που ο Άλμπρεχτ είναι άρρωστος βαριά από τύφο και δεν μπορεί να συναντήσει την Ελς, η γυναίκα του αναλαμβάνει την βαριά θυσία να τον αναπληρώσει. Η Οκτάβια ντύνεται με τα ρούχα του Άλμπρεχτ και πάει στο ραντεβού. Η Ελς είναι άρρωστη βαριά στο κρεβάτι, βλέπει από το παράθυρο την Οκτάβια, και νομίζει ότι είναι ο αγαπημένος της που από μακρυά την χαιρετάει. Ανταποδίδει τον χαιρετισμό αφήνοντας την τελευταία της πνοή. Ο Άλμπρεχτ θα αναρρώσει και αυτός, και μαθαίνοντας για την αυτοθυσία της γυναίκας του θα την αγαπήσει για όλη του την υπόλοιπη ζωή.
## Εξωτερικοί σύνδεσμοι
*Opfergang στο filmportal.de
*

Κατηγορία:Ταινίες του 1944
Κατηγορία:Γερμανικές ταινίες
Κατηγορία:Ταινίες από Ναζιστική Γερμανία
Κατηγορία:Γερμανόφωνες ταινίες
Κατηγορία:Γερμανικές δραματικές ταινίες
Κατηγορία:Γερμανικές ασπρόμαυρες ταινίες
Εξέγερση στη Μάνη το 1457

Η **Ελληνική επανάσταση του 1457** ήταν η πρώτη κατά χρονική σειρά απόπειρα των Ελλήνων να αποτινάξουν τον τουρκικό ζυγό.
## Εξέλιξη των γεγονότων
Όταν το 1460 ο Μωάμεθ κατέλυε την Πελοπόννησο, ο Γραίτζας Παλαιολόγος πολέμησε με την ελληνική εθνική σημαία. Ο φρούραρχος της Μονεμβασίας Μανουήλ, ή κατά άλλους Νικόλαος Παλαιολόγος απέκρουσε τον Μωάμεθ και διέσωσε το φρούριό του. Ο Σγουρομαλαίος Παλαιολόγος αμύνθηκε στην Καρύταινα μέχρι που παραδόθηκε. Σε μια άλλη μάχη αγωνίστηκε ο Πέτρος Βούας αντικρούοντας κάποιο σώμα των Οθωμανών. Ο άρχοντας των Καλαβρύτων Δόξας αγωνίστηκε μέχρι που συνελήφθη και βρήκε οικτρότατο τέλος, αφού λεπίσθηκε ζωντανός. Τελικά ο Δημήτριος Παλαιολόγος συνθηκολόγησε και ο Θωμάς Παλαιολόγος κατέφυγε στην Ιταλία. Ο Μιχαήλ Ράλλης πήγε στη Μάνη και ανέλαβε την διοίκησή της υπό την ενετική κυριαρχία, πολεμώντας το 1463-64. 

Σημαντικοί άνδρες αναγκάστηκαν να εκπατριστούν. Οι αδελφοί Γεώργιος, Ιωάννης και Νικόλαος Δαιμονογιάννηδες, οι αδελφοί Δημήτριος και Νικόλαος Μποχάληδες, ο Νικόλαος και ο Μιχαήλ Παγωμένοι, ο Πέτρος Βούας, ο πρωτοβεστιάριος Ισαάκ, ο Δημήτριος Μουσάλης, οι Κλαδάδες, οι Μέξες, και πολλοί άλλοι. 
## Δείτε επίσης
* Κατάλογος ελληνικών εξεγέρσεων στην Οθωμανική Αυτοκρατορία
## Πηγές
* 

Κατηγορία:Πόλεμοι της Οθωμανικής Αυτοκρατορίας
Κατηγορία:Επαναστάσεις στην Ελλάδα
Μιχαήλ Ράλλης

Ο **Μιχαήλ Ράλλης** υπήρξε Έλληνας αγωνιστής του 15ου αιώνα.

## Βιογραφία
Ήταν από τη Σπάρτη και ανήκε στον περίφημο οίκο των Ράλληδων. Πήρε μέρος στις πολεμικές επιχειρήσεις του 1463 και 1464 για την επανάκτηση της Πελοποννήσου. Όταν ο Μωάμεθ Β΄ κατέλυσε στην Πελοπόννησο την αρχή των δύο αδελφών του Κωνσταντίνου Παλαιολόγου, Δημήτριου και Θωμά, ο Μιχαήλ Ράλλης ερχόμενος στην Μάνη ανέλαβε την διοίκηση της υπό την ενετική κυριαρχία και διεξήγαγε πόλεμο με τους Τούρκους για να επανακτήσει η Ενετία την Πελοπόννησο. Στην Πάτρα κατατρόπωσε και έτρεψε σε φυγή τους Τούρκους, οι οποίοι όμως επέστρεψαν, συνέλαβαν τον ηρωικό Μιχαήλ Ράλλη και τον ανασκολόπησαν. Βρήκε τραγικό και ένδοξο τέλος.

## Πηγές
* 
* 

Κατηγορία:Έλληνες αγωνιστές του 15ου αιώνα
Μιχαηλ
Χριστόφορος Μπακαούκας

Ο **Χριστόφορος Μπακαούκας** ήταν ο αρχηγός του τμήματος χειροσφαίρισης της ΑΕΚ. Έχει αγωνιστεί στην ομάδα για 10 συνεχόμενες χρονιές από την περίοδο 2006-2007 μέχρι την περίοδο 2015-16, στη θέση του δεξιού εξτρέμ. Είναι ο πρώτος σκόρερ της ομάδας καθώς και του πρωταθλήματος 7 φορές. Εργάζεται επίσης στα ναυπηγεία Σαλαμίνας.

## Βιογραφικό

Γεννήθηκε στις 3 Φεβρουαρίου το 1978 στη Σαλαμίνα. Πρώτος σταθμός της καριέρας του ήταν ο Ιωνικός Ν.Φ. όπου και αγωνίστηκε για πάρα πολλά χρόνια, έχοντας ως συμπαίκτες τον Δημήτρη Καφφάτο και τον Γιώργο Παπαδόπουλο, με τους οποίους αργότερα αγωνίστηκε μαζί στην ΑΕΚ.

Τη χρονιά 2005-2006 ως παίκτης του Ιωνικού Ν.Φ. έπαιξε κόντρα στο νεοσύστατο τμήμα της ΑΕΚ και οδήγησε την ομάδα του Ιωνικού στη νίκη στην πρώτη αναμέτρηση σκοράροντας 7 γκολ.

Το καλοκαίρι του 2006 ο προπονητής της ομάδας Γιάννης Αρβανίτης επέλεξε τον Μπακαούκα για να ενισχύσει την ομάδα. Από τότε έχει αγωνιστεί σε όλα τα παιχνίδια της ομάδας εκτός από τρία. Δύο παιχνίδια λόγο τραυματισμού και ένα λόγο απεργίας των παικτών κόντρα στη διοίκηση της ερασιτεχνικής ΑΕΚ που είχε πρόεδρο τον Ανδρέα Ανατολιωτάκη

* Με τη φανέλα του Ιωνικού Ν.Φ. αγωνίστηκε για 8 χρόνια (1997/98-2005/06), την πενταετία (2001/02 - 2005/06) σημείωσε 775 τέρματα, σε 123 εμφανίσεις (μ.ο. 6,3) στην Handball Premier A1 (Regular season και Play off).
* Με τη φανέλα της ΑΕΚ τη δεκαετία (2006/07 - 2015/16) σημείωσε 1898 τέρματα, σε 263 εμφανίσεις (μ.ο. 7,2 τέρματα ανά αγώνα) στην Handball Premier A1 (Regular season και Play off). Επίσης σκόραρε 205 τέρματα στο Κύπελλο Ελλάδος και 163 στις ευρωπαϊκές διοργανώσεις (σύνολο: 2.266 τέρματα με τη φανέλα της ΑΕΚ σε όλες τις διοργανώσεις).

Εφτά φορές ήταν πρώτος σκόρερ της κατηγορίας (R.s. και P.o.) τις περιόδους 2006-10-11-12-13-15-16.

## Τίτλοι

Ο Μπακαούκας έχει τρία κύπελλα Ελλάδας με την ΑΕΚ 2009,2013,2014 και τρία πρωταθλήματα Ελλάδας 1999,2011,2013. Το 2011 η ΑΕΚ κέρδισε τον ΠΑΟΚ στο τελευταίο δευτερόλεπτο της αναμέτρησης χάρη σε δικό του γκολ (22-23). Σημειώνεται ότι με το σκορ ως είχε (22-22) πρωταθλητής ήταν ο ΠΑΟΚ. Ωστόσο ο Μπακαούκας κατάφερε και σκόραρε χαρίζοντας τον τίτλο στην ΑΕΚ. Αυτό το γκολ αποτέλεσε εφαλτήριο πανηγυρισμών για τους οπαδούς της ΑΕΚ οι οποίοι υποδέχτηκαν την αποστολή της ομάδας στη Νέα Φιλαδέλφεια στα γραφεία της ερασιτεχνικής ΑΕΚ.

## Παραπομπές


Κατηγορία:Έλληνες αθλητές της χειροσφαίρισης
Πανελλήνιο πρωτάθλημα στίβου γυναικών 1984

Το **49ο [[Πανελλήνιο πρωτάθλημα στίβου γυναικών]] 1984** διεξήχθη στο Καυτανζόγλειο Στάδιο Θεσσαλονίκης, από 31 Μαΐου ως 3 Ιουνίου, μαζί με το αντίστοιχο πανελλήνιο πρωτάθλημα στίβου ανδρών 1984. Υπήρξε μεγάλη συμμετοχή αλλά για πρώτη φορά μετά από πολλές δεκαετίες δεν βαθμολογήθηκαν οι κυπριακοί σύλλογοι, με αποτέλεσμα το επίπεδο των επιδόσεων να πέσει πολύ. Όσες Κύπριες έλαβαν μέρος ήταν εκτός συναγωνισμού. Το πρωτάθλημα μαραθωνίου διεξήχθη στις 24 Μαρτίου στα Ιωάννινα ταυτόχρονα με το πρωτάθλημα μαραθωνίου ανδρών και σε αυτό η νικήτρια Γεωργία Παπαναστασίου έκανε νέο πανελλήνιο ρεκόρ τρέχοντας για πρώτη φορά κάτω από 2 ώρες. Το πρωτάθλημα επτάθλου διεξήχθη κατά το τετραήμερο των αγώνων. Τα αποτελέσματά τους υπολογίστηκαν στη βαθμολογία.

Πρωταθλητής σύλλογος αναδείχθηκε ο **[[Πανελλήνιος Γ.Σ.]]** με πολύ μεγάλη διαφορά από τους υπόλοιπους συλλόγους, για πρώτη φορά ύστερα από 32 χρόνια, αφού την προηγούμενη φορά που είχε κατακτήσει τον τίτλο στις γυναίκες ήταν στο Πανελλήνιο πρωτάθλημα στίβου γυναικών 1952.

## Τα αποτελέσματα

### Οι νικήτριες

### Βαθμολογία

.

## Πηγές
*"Ματιές στα Σπορ", Ιανουάριος 1985.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 247.
*GREEK CHAMPIONSHIPS.
### Αναφορές



Γυναικων
Κατηγορία:Στίβος το 1984
Κατηγορία:Διοργανώσεις στίβου στη Θεσσαλονίκη
Πανελλήνιο πρωτάθλημα στίβου ανδρών 1984

Το **70ο [[Πανελλήνιο πρωτάθλημα στίβου ανδρών]] 1984** διεξήχθη στο Καυτανζόγλειο Στάδιο Θεσσαλονίκης, από 31 Μαΐου ως 3 Ιουνίου, μαζί με το αντίστοιχο πανελλήνιο πρωτάθλημα στίβου γυναικών 1984.

## Χρονικό των αγώνων
Υπήρξε μεγάλη συμμετοχή αλλά για πρώτη φορά μετά από πολλές δεκαετίες δεν βαθμολογήθηκαν οι κυπριακοί σύλλογοι, με αποτέλεσμα το επίπεδο των επιδόσεων να πέσει πολύ. Όσοι Κύπριοι έλαβαν μέρος ήταν εκτός συναγωνισμού. Το πρωτάθλημα μαραθωνίου διεξήχθη στις 24 Μαρτίου στα Ιωάννινα ταυτόχρονα με το πρωτάθλημα μαραθωνίου γυναικών. Το πρωτάθλημα δεκάθλου διεξήχθη κατά το τετραήμερο των αγώνων, όπως και των 20.000μ βάδην, το οποίο για πρώτη φορά έγινε εντός σταδίου. Τα αποτελέσματά τους υπολογίστηκαν στη βαθμολογία.

Στη μάχη της βαθμολογίας έπειτα από συναρπαστική μάχη επικράτησε με μικρή διαφορά ο "γηπεδούχος" **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]** σπάζοντας το τριετές σερί του Πανελληνίου και κατακτώντας ξανά τον τίτλο έπειτα από πέντε χρόνια.

## Οι νικητές
 

## Βαθμολογία

## Πηγές
*"Ματιές στα Σπορ", Ιανουάριος 1985.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 247.
*GREEK CHAMPIONSHIPS.

### Αναφορές



Ανδρων
Κατηγορία:Στίβος το 1984
Κατηγορία:Διοργανώσεις στίβου στη Θεσσαλονίκη
Πανελλήνιο πρωτάθλημα στίβου ανδρών 1985

Το **71ο [[Πανελλήνιο πρωτάθλημα στίβου ανδρών]] 1985** διεξήχθη στο Ολυμπιακό Στάδιο Αθήνας, στην Καλογρέζα, από 5 ως 7 Ιουλίου, μαζί με το αντίστοιχο πανελλήνιο πρωτάθλημα στίβου γυναικών 1985.

## Χρονικό των αγώνων

Υπήρξε μεγάλη συμμετοχή αθλητών (950) από 120 σωματεία, χωρίς φυσικά συμμετοχή των κυπριακών σωματείων οι αθλητές των οποίων μετείχαν μόνο εκτός συναγωνισμού. Το πρωτάθλημα μαραθωνίου διεξήχθη στις 25 Μαΐου στην Πάτρα ταυτόχρονα με το πρωτάθλημα μαραθωνίου γυναικών. Το πρωτάθλημα δεκάθλου διεξήχθη κατά το τριήμερο των αγώνων, ενώ τα 20.000μ βάδην έγιναν στο Μαρούσι στις 11 Ιουλίου. Τα αποτελέσματά τους υπολογίστηκαν στη βαθμολογία.

Στη μάχη της βαθμολογίας έπειτα από συναρπαστική μάχη επικράτησε για δεύτερη συνεχόμενη χρονιά ο **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]** με μικρή διαφορά από τον Πανελλήνιο.

## Οι νικητές
 

## Βαθμολογία

## Πηγές
*"Ματιές στα Σπορ", Ιανουάριος 1986.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 247.
*GREEK CHAMPIONSHIPS.
*"Αθλητική Ηχώ", 6/7 ως 9/7/1985.
### Αναφορές



Ανδρων
Κατηγορία:Στίβος το 1985
Κατηγορία:Διοργανώσεις στίβου στην Αθήνα
Πανελλήνιο πρωτάθλημα στίβου γυναικών 1985

Το **50ο [[Πανελλήνιο πρωτάθλημα στίβου γυναικών]] 1985** διεξήχθη στο Ολυμπιακό Στάδιο Αθήνας, στην Καλογρέζα, από 5 ως 7 Ιουλίου, μαζί με το αντίστοιχο πανελλήνιο πρωτάθλημα στίβου ανδρών 1985. Το πρωτάθλημα μαραθωνίου διεξήχθη στις 25 Μαΐου στην Πάτρα ταυτόχρονα με το πρωτάθλημα μαραθωνίου ανδρών. Το πρωτάθλημα επτάθλου διεξήχθη κατά το τριήμερο των αγώνων. Τα αποτελέσματά τους υπολογίστηκαν στη βαθμολογία. Για πρώτη φορά διεξήχθη και πρωτάθλημα 5.000μ βάδην.

Στους αγώνες μετείχαν 430 αθλήτριες. Πρωταθλητής σύλλογος αναδείχθηκε ο **[[Πανελλήνιος Γ.Σ.]]** με πολύ μεγάλη διαφορά από τους υπόλοιπους συλλόγους, για δεύτερη συνεχόμενη χρονιά.

## Τα αποτελέσματα

### Οι νικήτριες

### Βαθμολογία

.

## Πηγές
*"Ματιές στα Σπορ", Ιανουάριος 1986.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 247.
*GREEK CHAMPIONSHIPS.
*"Αθλητική Ηχώ", 6/7 ως 9/7/1985.

### Αναφορές



Γυναικων
Κατηγορία:Στίβος το 1985
Κατηγορία:Διοργανώσεις στίβου στην Αθήνα
Μάρκο Πάντελιτς

Ο **Μάρκο Πάντελιτς** (σερβικά: *Марко Пантелић*, 15 Σεπτεμβρίου 1978) είναι Σέρβος πρώην διεθνής ποδοσφαριστής, που αγωνιζόταν στη θέση του επιθετικού. Ενώ συμμετείχε και με την ομάδα της Σερβίας στο Mundial του 2010.

## Βιογραφία
Γεννήθηκε στις 15 Σεπτεμβρίου του 1978  στο Βελιγράδι.

Καθώς αγωνιζόταν στα τμήματα υποδομών του Εθνικού Αστέρα, ο πατέρας του βρήκε δουλειά στη Θεσσαλονίκη και μετέβη με την οικογένειά του στην Ελλάδα.

## Εξωτερικοί σύνδεσμοι

* Profile on Serbian national football team website
* https://web.archive.org/web/20120704165835/http://www.olympiacos.org/player/1543/marko-padelits

Κατηγορία:Σέρβοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Στουρμ Γκρατς
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές ΦΚ Λοζάν-Σπορ
Κατηγορία:Ποδοσφαιριστές Υβερντόν-Σπορ ΦΚ
Κατηγορία:Ποδοσφαιριστές Εθνικής Σερβίας και Μαυροβουνίου
Κατηγορία:Ποδοσφαιριστές Όμπιλιτς Βελιγραδίου
Κατηγορία:Ποδοσφαιριστές ΦΚ Σμεντέρεβο
Κατηγορία:Ξένοι ποδοσφαιριστές στην Ελλάδα
Τζεφ Κίνι

Ο **Τζέφρι Πάτρικ Κίνι** (αγγλικά: **Jeffrey Patrick Kinney,** γεννημένος στις 19 Φεβρουαρίου 1971) είναι Αμερικανός συγγραφέας και σκιτσογράφος. Είναι περισσότερο γνωστός για τη δημιουργία, τη συγγραφή και την εικονογράφηση της σειράς παιδικών βιβλίων Το Ημερολόγιο ενός Σπασίκλα. Δημιούργησε επίσης τον ιστότοπο Poptropica.

## Βιογραφία
Ο Τζεφ Κίνι γεννήθηκε και μεγάλωσε στο Φορτ Ουάσινγκτον (Fort Washington), τις πολιτείας Μέριλαντ. Ο Κίνι φοίτησε στο Potomac Landing Elementary School και αργότερα στο Bishop McNamara High School, από όπου αποφοίτησε το 1989. Έχει έναν μεγαλύτερο αδερφό και μια αδελφή και έναν μικρότερο αδελφό. Έχει ρίζες από την Ιρλανδία. Σπούδασε στο Πανεπιστήμιο του Μέριλαντ, στο College Park στις αρχές της δεκαετίας του 1990. Ήταν στο κολέγιο που ο Kinney δημιούργησε ένα δημοφιλές κόμικ, το *Igdoof* , το οποίο κυκλοφόρησε στη σχολική μαθητική εφημερίδα The Diamondback. Ο Κίνι αποφοίτησε από το Πανεπιστήμιο του Μέριλαντ το 1993, και αρχικά ειδικεύτηκε στην πληροφορική αλλά μεταπήδησε στην ποινική δικαιοσύνη για να έχει περισσότερο χρόνο να δουλέψει στο κόμικ του.  Το 2021 εισήχθη στην κολεγιακή αδελφότητα Omicron Delta Kappa ως απόφοιτος του Πανεπιστημίου του Μέριλαντ.

## Παραπομπές


## Εξωτερικοί σύνδεσμοι
* Συνέντευξη με τον συγγραφέα του «Σπασίκλα», Τζεφ Κίνι, στο Documento από την Αφροδίτη Ερμίδη. Δημοσιεύθηκε 16/1/2017. Αρχειοθετήθηκε 27/1/2018. Ανακτήθηκε 27/1/2018.

Κατηγορία:Αμερικανοί συγγραφείς
Συμμετοχή της Ελλάδας στο Ευρωπαϊκό Πρωτάθλημα Στίβου 2012

Η Ελλάδα αγωνίστηκε στο Ευρωπαϊκό Πρωτάθλημα Ανοιχτού Στίβου 2012 στο Ελσίνκι της Φινλανδίας από 27 Ιουνίου έως 1 Ιουλίου 2012. Στο Πρωτάθλημα 24 αθλητές, 13 άνδρες και 11 γυναίκες, πήραν μέρος σε 13 αγωνίσματα.

## Μετάλλια

## Η ομάδα
Στο Ευρωπαϊκό Πρωτάθλημα Ανοιχτού Στίβου 2012 συμμετείχαν οι αθλητές που πέτυχαν τα όρια, που έχει θεσπίσει ο ΣΕΓΑΣ και μέχρι τρεις ανά αγώνισμα. Αρχικά θα συμμετείχαν 28 αθλητές, αλλά στη συνέχεια μειώθηκαν στους 24. Ο Τηλέμαχος Ρούτας (400 μέτρα), βρέθηκε θετικός σε χρήση απαγορευμένων ουσιών κατά τη διάρκεια του Πανελληνίου πρωταθλήματος 2012 και αποκλείστηκε από τον ΣΕΓΑΣ χάνοντας έτσι την ευκαιρία να αγωνισθεί στο Ευρωπαϊκό Πρωτάθλημα. Ο Λούης Τσάτουμας (Άλμα εις μήκος) είχε πρόβλημα τραυματισμού, καθώς και οι Πέτρος Κυριακίδης (400 μέτρα) και Σπύρος Λεμπέσης (Ακοντισμός).

### Συμμετέχοντες

## Παραπομπές


## Εξωτερικοί σύνδεσμοι
*Οι Ελληνικές συμμετοχές

Κατηγορία:Ευρωπαϊκό Πρωτάθλημα Στίβου 2012
Συμμετοχή
Περιφέρεια Γκάνζι

Η **Περιφέρεια Γκάνζι** (σετσουάνα: Ghanzi) ή **Γκάντσι** (Gantsi) είναι μια από τις 9 περιφέρειες της Μποτσουάνα. Έχει έκταση 117.910 τ.χλμ. και πληθυσμό 33.170 κατοίκων με πυκνότητα 8,3 κατοίκων ανά τ.χλμ. Πρωτεύουσα είναι το Γκάνζι.

## Γεωγραφία
Το Γκάνζι βρίσκεται κεντρικά της Μποτσουάνα. Συνορεύει στα βόρεια με τηΒορειοδυτική περιφέρεια, στα ανατολικά με την Κεντρική, στα νοτιοδυτικά με το Κγκαλαγκάντι, στα νοτιοανατιλικά με το Κουενένγκ και στα δυτικά με τη Ναμίμπια. Έχει έκταση 117.910 τ.χλμ.

## Επαρχίες
Το Γκάνζι διαιρείται σε δύο επαρχίες:

* Γκάνζι
* Τσαρλς Χιλ

## Πόλεις

### Μεγαλύτερες πόλεις
# Γκάνζι
# Τσαρλς Χιλ
# Νοτζάνε
# Τσοότσα
# Ντεκάρ
# Νέο Ξάντε
# Καρακόμπις
# Κούλε
# Δυτικό Χαναχάι

### Άλλες πόλεις
Εδώ αναφέρονται τα μεγαλύτερα χωριά και ο πληθυσμός τους σύμφωνα με την απογραφή του 2001:

* Ανατολικό Χαναχάι - 405
* Γκάνζι - 9.934
* Γκρούτε Λάαγκτε - 483
* Δυτικό Χαναχάι - 560
* Κακγκάε - 282
* Κάμπο - 401
* Καρακόμπις - 785
* Κούλε - 741
* Μακούντα - 331
* Μπέρε - 385
* Νέο Ξανάγκας - 540
* Νέο Ξάντε - 930
* Νοτζάνε - 1.439
* Ντεκάρ - 943
* Τσαρλς Χιλ - 1.859
* Τσομποκουάνε - 484
* Τσοότσα - 1.397

## Δείτε επίσης
* Περιφέρειες της Μποτσουάνα
Πέντρο Μοράλες

Ο **Πέντρο Μοράλες** (γεννημένος στις 22 Οκτωβρίου 1942) είναι ένας Πορτορικανός πρώην επαγγελματίας παλαιστής.

## Καριέρα
Ο Μοράλες ξεκίνησε την καριέρα του στην εφηβική του ηλικία και έμεινε ενεργός στην επαγγελματική πάλη, μέχρι τα τέλη της δεκαετίας του 1980. Αγωνίστηκε για δύο κυρίως εταιρείες, το WWE σε δύο θητείες, πρώτα με την ονομασία του τελευταίου ως World Wide Wrestling Federation, την περίοδο 1970-1973 και με την ονομασία ως World Wrestling Federation από το 1980 ως το 1987. Από το 1974 ως το 1980 αγωνίστηκε για το National Wrestling Alliance.

## Επιτεύγματα
Στην μεγάλη του καριέρα κατέκτησε πολλούς τίτλους. Το Πρωτάθλημα WWE μια φορά, το Διηπειρωτικό Πρωτάθλημα WWE δύο φορές, το Πρωτάθλημα Ηνωμένων Πολιτειών WWE μια φορά, το Παγκόσμιο Πρωτάθλημα ομάδων WWE μια φορά με τον Μπομπ Μπάκλουντ και άλλα πολλά.

## Διακρίσεις
Αφού έχει κατακτήσει όλους τους μεγάλους τίτλους του WWE, έγινε ο πρώτος παλαιστής όλων των εποχών που καταφέρνει κάτι τέτοιο. Επίσης, με την εισαγωγή του το 1995, στο τιμητικό Hall of Fame (WWE), έγινε ο πρώτος Λατινοαμερικάνος και Ισπανός παλαιστής που κατακτά τους δύο κορυφαίους τίτλους και εισάγεται και στο Hall of Fame.

## Παραπομπές


## Πηγές
* Προφίλ στο WWE.com (Hall of Fame)
* Προφίλ στο Online World of Wrestling

Κατηγορία:Επαγγελματίες παλαιστές
Σταν Στάσιακ

Ο **Τζορτζ Στίπιχ** (γέννηση 13 Απριλίου 1937 - θάνατος 19 Ιουνίου 1997), ήταν ένας Καναδός επαγγελματίας παλαιστής, περισσότερο γνωστός με το όνομα που εμφανιζόταν στα ρινγκ, **Σταν Στάσιακ**.

## Καριέρα
Ξεκίνησε την καριέρα του σε ηλικία 21 ετών, το 1958 και αγωνίστηκε έως το 1984. Αγωνίστηκε αρχικά στην πατρίδα του, στο Κεμπέκ του Καναδά και είχε τρία περάσματα από το WWE, τότε γνωστό με το όνομα World Wide Wrestling Federation. 

## Διακρίσεις
Ο **Σταν "the man" Στάσιακ**, όπως τον αποκαλούσαν, κατέκτησε μια φορά το Πρωτάθλημα WWE, νικώντας τον Πέντρο Μοράλες, την 1η Δεκεμβρίου 1973. Είχε κόντρες με τους κορυφαίους της εποχής του, όπως με τον Μπρούνο Σαμαρτίνο, ο οποίος του πήρε τον τίτλο, εννέα μέρες μετά στις 10/12/1973.

## Προσωπική ζωή
Γεννήθηκε στην πόλη Αρβίντα του Κεμπέκ στον Καναδά. Ο πατέρας του, Σον Στάσιακ, ήταν επίσης επαγγελματίας παλαιστής. Το 1997 πέθανε από καρδιακή προσβολή.

## Πηγές
*Η νύχτα που έγινε Παγκόσμιος Πρωταθλητής
*Προφίλ στο Online World of Wrestling

Κατηγορία:Επαγγελματίες παλαιστές
Γκάνζι

Το **Γκάνζι** (σετσουάνα: Ghanzi) είναι μια κωμόπολη της Μποτσουάνα. Είναι η πρωτεύουσα της Περιφέρειας Γκάνζι και της επαρχίας Γκάνζι. Έχει πληθυσμό 9.934 κατοίκων (2001). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

## Εξωτερικοί σύνδεμσοι
* 

Κατηγορία:Πόλεις της Μποτσουάνα
Κατηγορία:Περιφέρεια Γκάνζι
Τσαρλς Χιλ

Το **Τσαρλς Χιλ** (σετσουάνα: Charles Hill) είναι ένα χωριό της Μποτσουάνα. Είναι ο δεύτερος μεγαλύτερος οικισμός της Περιφέρειας Γκάνζι και η πρωτεύουσα της επαρχίας Τσαρλς Χιλ. Έχει πληθυσμό 1.859 κατοίκων (2001). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Κατηγορία:Περιφέρεια Γκάνζι
Νοτζάνε

Η **Νοτζάνε** (σετσουάνα: Nojane) είναι ένα χωριό της Μποτσουάνα. Είναιο τρίτος μεγαλύτερος οικισμός της Περιφέρειας Γκάνζι. Έχει πληθυσμό 1.439 κατοίκων (2001). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

## Παραπομπές


Κατηγορία:Πόλεις της Μποτσουάνα
Κατηγορία:Περιφέρεια Γκάνζι